**ברברה בודישון** (באנגלית:  **Barbara Bodichon**‏; 8 באפריל 1827 – 11 ביוני 1891) הייתה פולטיקאית פמיניסטית ואמנית מובילה אנגלית באמצע המאה ה-19. היא פרסמה מאמר חשוב על חוקי אנגליה בנוגע לנשים בשנת 1854. היא ייסדה את כתב העת English Woman's Journal בשנת 1858.

קורות חיים
----------

### משפחתה

ברברה בודישון הייתה ילדה מחוץ לנישואים של אן לונגדן, מאלפרטון, דרבישייר והפוליטיקאי בן לי סמית' (1783–1860), בנו היחיד של ויליאם סמית'.

ביתו של בן סמית' היה במרילבון, לונדון, אך משנת 1816 הוא ירש וקנה נכסים ליד הייסטינגס כמו אחוזת קרוהם, ווסטפילד, שכללה שטח אדמה נרחב. אף שהיה בעל אדמות סמית' החזיק בדעות רדיקליות. הוא תמך בסחר חופשי ובהטבות לעניים. בשנת 1826 הוא שילם את עלות בניית בית ספר לעניי העיר באזור וסטמינסטר, ושילם מענקים כל שבוע עבור כל ילד, בסכום ששולם על ידי הוריהם.

סמית' פגש את אן לונגדן בזמן ביקור אצל אחותו בדרבישייר. היא הרתה ממנו והוא לקח אותה לדרום אנגליה, שיכן אותה באכסניה שכורה בווטלינגטון, איסט סאסקס, בשם "גברת לי", שם משפחתו באי וייט הסמוך. לידתה של ברברה גרמה לשערורייה, מכיוון שבני הזוג לא התחתנו. סמית' רכב מהחווה של בראון לבקר אותם מדי יום, ובתוך שמונה שבועות אן הייתה שוב בהריון. כשנולד בנם בן, נסעו הארבעה לאמריקה לשנתיים, במהלכן נולד ילד נוסף.

בשובם לסאסקס, הם חיו יחד בגלוי אצל בראון ונולדו להם שני ילדים נוספים. לאחר שהאחרון נולד ב-1833, אן חלתה בשחפת. סמית' שכר בית שפנה לים. אישה מקומית, האנה ווקר, הועסקה לשמור על הילדים. אן לא התאוששה ולכן סמית' לקח אותה לרייד, באי וייט, שם היא מתה ב-1834.

סמית', באופן חריג לתקופה, שלח את כל ילדיו לבית הספר המקומי כדי ללמוד לצד ילדים ממעמד הפועלים, במקום לשלוח את הגברים המבוגרים לפנימייה או לבית ספר מובחר. מאוחר יותר הוא חלק את רכושו באופן שווה בין כל הילדים, גברים ונשים כאחד, והעניק לכל אחד הכנסה של 300 פאונד לשנה מגיל 21. 

ברברה בודישון, פרחי בר

פעילות פוליטית
--------------

בתחילת חייה, ברברה הפגינה אופי חזק ורוחב לב שזכה להערכה בקרב פילנתרופים ועובדים סוציאליים. ההכנסה העצמאית שלה העניקה לה חופש שלא חשו בדרך כלל נשים רבות. 

בודישון וקבוצת חברים בלונדון החלו להיפגש בקביעות בשנות ה-50 של המאה ה-19 כדי לדון בזכויות נשים. זו הפכה לאחת מתנועות הנשים המאורגנות הראשונות בבריטניה. הם ניהלו פעילויות רבות, בהן ועדה לרכוש נשים נשואות. ב-1854 היא פרסמה מאמר קצר על חוקי אנגליה בנוגע לנשים. המאמר סייע לקדם את חקיקתו של חוק רכוש הנשים הנשואות משנת 1882. במהלך תקופה זו התיידדה בודישון עם האמנית אנה מרי האויט, שבשבילה דגמנה מספר הזדמנויות. 

מערכת היחסים הראשונה של בודישון הייתה עם ג'ון צ'פמן, עורך המגזין "ווסטמינסטר ריוויו", אך היא סירבה להינשא לו ואיבדה את זכויותיה המשפטיות. ב-2 ביולי 1857, היא נישאה לרופא צרפתי, ד"ר אז'ן בודישון. 

בשנת 1858 הקימה בודישון את ה-English Women's Journal, לדון בנושאי תעסוקה ישירה ושוויון לנשים, והרחבת הזדמנויות תעסוקה.

ברברה בודישון, מבט מחלוני
בשנת 1866, בשיתוף פעולה עם אמילי דייוויס, יצרה בודישון תוכנית להרחבת ההשכלה האוניברסיטאית לנשים. הניסוי הראשון התפתח לקולג' לנשים בקיימברידג', אשר בודישון מימנה בנדיבות מכספה. 

ב-21 בנובמבר 1865 ברברה בודישון, בסיוע ג'סי בוצ'רט והלן טיילור, העלתה את הרעיון של רפורמה פרלמנטרית שמטרתה להשיג את זכות ההצבעה לנשים.

למרות פעילותה הציבורית הנרחבת, בודישון מצאה זמן לחברה ולאמנות הציור האהובה עליה.

בודישון למדה ציור אצל ויליאם הולמן האנט. ציורי צבעי המים שלה, אשר הוצגו באקדמיה המלכותית ובמקומות נוספים, הראו מקוריות וכישרון.

הסלון של בודישון בלונדון כלל ידוענים סופרים ואמנים רבים. היא הייתה חברה מוקדמת באגודת האמניות (SFA) והציגה איתה 59 יצירות אמנות בין 1858 ל-1886 

בודישון מתה ברוברטסברידג', סאסקס, ב-11 ביוני 1891.

קישורים חיצוניים
----------------

ויקישיתוף מדיה וקבצים בנושא **ברברה בודישון** בוויקישיתוף
* ברברה בודישון, באתר אנציקלופדיה בריטניקה (באנגלית)
* ברברה בודישון, באתר "Find a Grave" (באנגלית)

הערות שוליים
------------

1. ↑  8 July 2019, Bodichon: founder of the women’s movement?, Law Gazette (באנגלית)
2. ↑  English Women's History, web.archive.org, ‏2016-04-20
3. ↑  Barbara Bodichon, Spartacus Educational (באנגלית)
4. ↑  Hannah Awcock, Turbulent Londoners: Barbara Leigh Smith Bodichon, 1827-1891, Turbulent London, ‏2016-12-29 (באנגלית)
5. ↑  Hirsch, Pam (January 2011) [2004]. "Howitt [Watts], Anna Mary (1824–1884)". Oxford Dictionary of National Biography. Oxford University Press
6. ↑  "Married". Morning Post, Thursday 9 July 1857, p. 8,
7. ↑  Chisholm, Hugh, ed. (1911). "Bodichon, Barbara Leigh Smith". Encyclopædia Britannica (11th ed.). Cambridge University Press.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280027505171
* BnF: cb12044944b (data)
* CiNii: DA08537379
* GND: 124423272
* ISNI: 0000 0000 8224 3575
* LCCN: n85011464
* NDL: 001175594
* NKC: vse20221141181
* NLA: 35019802
* NTA: 073621625
* SNAC: w66q2v8m
* SUDOC: 028659686
* Trove: 794099
* ULAN: 500021104
* VIAF: 4583149108579568780001
* WorldCat (עם VIAF): 4583149108579568780001

 |